Ragnar Aalbu

Ragnar Aalbu (født 10. september 1966 i Oppdal) er en norsk illustratør og forfatter av bildebøker.

Bakgrunn og arbeid 

Ragnar Aalbu har utdannelse fra Institutt for grafisk design og illustrasjon ved Statens håndverks- og kunstindustriskole i Oslo, der han studerte fra 1991 til 1996. Han har arbeidet med bøker,  informasjon, reklame, utsmykning og frimerker.

Som illustratør arbeider Aalbu både med tradisjonelle male– og tegneteknikker samt digitale tegneprogram. Illustrasjonene kjennetegnes av et stilisert formspråk og geometriske former, gjerne kombinert med organiske flater, naivistiske og morsomme figurer, et grafisk, collagepreget uttrykk og mettede farger.

Aalbu er representert i Martin Salisburys bok  PLAY PEN – New Children's Book Illustration (2007) og i den tyske Little Big Books – Illustrations for Children's Picture Books (2012).

Ragnar Aalbu bor og arbeider på Nesodden.

Bibliografi

Bildebøker (tekst og illustrasjon) 
 Georg er borte – bildebok (2021)
Bare rør – bildebok (2020)
 Paisommer – bildebok (2019)
 Hakk o ve – bildebok (2018)
 På bærtur – bildebok (2017)
 Vikarlærer Aalbus kosetime – bildebok (2016)
 Den store boka om Harry og Roger – bildebok (2016)
 Krokodille i treet – bildebok (2015)
 Høy i hatten – bildebok (2014)
 Opp og frem 1945 – bildebok for større barn, ungdom og voksne (2013)
 Anda i ødemarka – bildebok (2012)
 Harry og Roger får en slags venn – bildebok (2011)
 Ville veier – bildebok (2010)
 Harry og Roger på tur – bildebok (2009)
 Dyr i drift – en landbrukstrilogi – samlet utgave av Fokus på ku, Grundig om gris og Sau i sentrum (2008)
 Et hundeliv – bildebok (2008)
 Harry og Roger – bildebok (2007)
 Sau i sentrum – bildebok (2006)
 Grundig om gris – bildebok (2005)
 Fokus på ku – bildebok for barn og ungdom (2004)

Bokillustrasjoner 

Bjørn F. Rørvik: Purriot og den hodeløse kvinnen (2019)
Bjørn F. Rørvik: Purriot og den falske nissen (2018)
Bjørn F. Rørvik: Purriot og tv-kokken (2017)
Bjørn F. Rørvik: Purriot og skimysteriet  (2015)
Stein Erik Lunde: Dra krakken bortåt glaset (2014)
Bjørn F. Rørvik: Purriot og den forsvunne bronsehesten (2013)
Bjørn F. Rørvik: Purriot og den usynlige mannen (2012)
Constance Ørbeck-Nilssen: Nesa til onkel Knut (2010)
Tor Edvin Dahl: Marion og mysteriet med det havarerte flyet (2007)
Helene Uri: Perler for svin (2006)
Tor Edvin Dahl: Marion og mysteriet med de falske pengene (2006)
Ingebjørg Dahl Sem: Maria og Elisabet (2005)
Petter Gulli: Det regner bare på Bastian (2005)
Tor Edvin Dahl: Marion og mysteriet med den døde faren (2003)
Pia Strømstad: Flygende tallerkner og små grønne menn (2003)
Juleboka (2002)
Brit Bildøen: Romhunden Odin (2001)

Ragnar Aalbu har i tillegg bidratt med illustrasjoner til en rekke skolebøker

Litterære priser og annet 
2019: Nominert til Ibby Honourlist 2020 for Hakk o ve
2019: Mottok Kulturdepartementets bildebokpris for 2018 for Hakk o ve
2016: Nominert til Nordisk råds barne- og ungdomslitteraturpris
2014: Mottok Kulturdepartementets pris for barne– og ungdomslitteratur: Fagbokprisen sammen med Stein Erik Lunde for boka Dra krakken bortåt glaset
2013: Nominert til Kulturdepartementets bildebokpris for 2012 for Anda i ødemarka
2008: Nominert til Kulturdepartementets bildebokpris for 2007 for Harry og Roger
2005:  Kultur- og kirkedepartementets debutantpris for barne- og ungdomslitteratur utgitt i 2004 for Fokus på ku

Ragnar Aalbu har også mottatt priser i Årets vakreste bøker og Visuelt. Han er dessuten innkjøpt til Nasjonalbibliotekets samling av bokillustrasjoner.

Referanser

Eksterne lenker 
 

 Presentasjon av Ragnar Aalbu i Forfatterkatalogen på Norsk Forfattersentrums nettsider
 Presentasjon på kunstnernett.no
 «Månedens illustratør» hos Norsk barnebokinstitutt i september 2010 (bildeksempler) 

Norske illustratører
Norske grafiske designere
Norske barnebokforfattere
Vinnere av kulturdepartementets barnebokpriser
Personer fra Oppdal kommune